कोंकण क्षेत्र में बहुत सरल और कम संचय तकनीक सदियों से लोगों के काम आ रही हैं। इन्हें दो श्रेणियों-कृ़ित्रम और कायिक में बांटा जा सकता है। पेड़ों की रखवाली के साथ गांव के लोगों ने अपने-अपने तालाबों के बांधों को भी दुरुस्त रखा। नदियों और सोतों के दोनों तरफ पेड़ों, झाड़ियों, तलाओं का जंगल-सा लगता था। एक और प्रणाली थी जिसमें छोटे साधनों और नालियों से सिंचाई होती थी। इसका महत्व तभी समझ में आया जब इनकी उपेक्षा के चलते खेती पर गहरा असर होने लगा। बहुत कम-कम दूरी पर बने इन जल संचय प्रबंधों में कायिक बांध थे जिससे जल प्रवाह बाधित होता था। इससे तेज धारा से होने वाला नुकसान नहीं होता था और मछलियों को डेरा मिलता था। इन बांधों की अनदेखी और काट-छांट से काफी सारी जमीन से मिट्टी बहकर समुद्र में जाने लगी और नदियों से मछलियां प्रायः गायब ही हो गई हैं।